MÄÄRUS EELNÕU KAVAND

31.01.2024

**Maaeluministeeriumi 20.detsembri 2018.a määruse nr 77 „Maaparanduse uurimistöö nõuded“ muutmine**

§ 2. Maaparanduse uurimistöö liigitus

() Maaparanduse uurimistöö liigid on:

1) topogeodeetiline uurimistöö;

2) pinnase uurimistöö;

3) kultuurtehniline uurimistöö;

4) hüdrotehniline uurimistöö;

5) maaparandussüsteemi teenindava tee (edaspidi tee) uurimistöö;

6) maaparandussüsteemi tehnilise seisukorra uurimistöö;

61) looduskaitseliste piirangute, väärtuste ja hajukoormuse leviku ohu uurimistöö;

62) keskkonnakaitserajatiste uurimistöö;

7) muu projekteerimistingimustes ettenähtud uurimistöö.

**8. peatükk. Nõuded looduskaitseliste piirangute ja hajukoormuse leviku ohu uurimistööde kohta**

**§ 351. Andmete kogumine andmebaasidest**

(1) Kogutakse andmed ehitusprojektiga hõlmatud maa-alal paikneva või sellega piirneva kaitstava loodusobjekti, vääriselupaiga ja Natura ala kohta, kirjeldades kaitstavaid loodusobjekte ning nendest tulenevaid piiranguid majandustegevusele sh maaparandussüsteemidele.

(2) Kogutakse andmed eesvooludesse heitveelaskmete ja lisavee juhtimise kollektorite asukoha, valgalade, vooluhulga ja vee kvaliteedi kohta.

(3) Juhul kui projekteerimistingimustes on märgitud keskkonnamõjude eelhinnangu koostamise vajadus, esitab uurimistööde tegija aruandes Keskkonnamõju hindamise ja keskkonnajuhtimissüsteemi seaduse § 61 lõike 1 punktide 2–6 eelhinnangu koostamiseks asjakohase olemasoleva teave.

§ 352. Hajukoormus käesoleva määruse mõistes on metsa- ja põllumajandusmaalt vees lahustunud või pinnasega seotud taimetoitainete ning orgaanilise ja mineraalpinnase väljakanne suublasse või eesvoolu.

§ 353. Uurimistöödega hinnatakse hajukoormuse leviku oht põllumajandusmaal asuva maaparandussüsteemi maa-alal ja erosioonioht eesvoolus ja kuivenduskraavis.

§ 354. Nõuded hajukoormuse leviku ohu ja erosiooniohu uurimise kohta

(1) Põllumajandusmaal asuval maaparandussüsteemi maa-alal (edaspidi maaparandussüsteemi maa-ala) uuritakse hajukoormuse leviku ohtu merre, järve ja üle kümne ruutkilomeetri suuruse valgalaga vooluveekogusse, lähtudes lõigetes 2–4 sätestatud kriteeriumitest.

(2) Püsirohumaal asuv maaparandussüsteemi maa-ala loetakse hajukoormuse leviku ohu vabaks.

(3) Haritaval maal asuv maaparandussüsteemi maa-ala on toitainete väljakandest tingitult hajukoormuse leviku ohtlik, kui:

1) savi- ja raskel liivsavimullal on maapinna lang üle viie promilli;

2) keskmisel ja kergel liivsavimullal on maapinna lang üle kümne promilli;

3) liiv- ja saviliivmullal on maapinna lang üle 15 promilli.

(4) Haritaval maal asuv maaparandussüsteemi maa-ala on pinnaerosioonist tingitult hajukoormuse leviku ohtlik, kui see asub erodeeritud mullaga alal.

(5) Eesvool ja kuivenduskraav on erosiooni ~~hajukoormuse leviku~~ ohtlik, kui see paikneb uhtumisohtlikus pinnases.

(6) Lõikes 5 nimetatud uhtumisohtlik pinnas on kindlustamata liiva ja üle 55-protsendise lagunemisastmega turbapinnas.

(7) Lõikes 3 nimetatud mulla lõimis määratakse künnikihis.

(8) Maaparandussüsteemi maa-ala hajukoormuse leviku ohtu uuritakse üle viie hektari suurusel maaparandussüsteemi osal.

(9) Maaparandussüsteemi maa-alal hajukoormuse leviku ohu uurimise korral uuritakse ka maaparandussüsteemi või selle osaga vahetult piirnevat hajukoormuse leviku ohtlikku ala, kui pinnavee juurdevool ei ole nimetatud alalt kõrvale juhitud kraavi, teetammi või muu rajatise abil.

**9. peatükk. Nõuded keskkonnakaitserajatiste uurimistöö kohta**

**§ 355. Nõuded maaparandussüsteemil asuvate keskkonnakaitserajatiste kaardistamise ning tehnilise seisukorra uurimistööde kohta.**

1. Välitöödega uuritakse, kas rajatised vastavad "Maaparanduse hoiutööde" ja „Maaparandussüsteemi projekteerimisnorm määrusega sätestatud nõuetele.
2. Settebasseini kirjeldamiseks mõõdetakse tema pikkus ja ristprofiilid 5 meetrise sammuga pealtlaiuse ning sügavuse mõõtmisega, suubuva ja väljuva kraavi sügavused ning hinnatakse väljatõstetava sette paigaldamisvõimalused.
3. Puhastuslodu kirjeldamiseks mõõdetakse tema kontuur maapinnal, sügavus 5 m sammuga, suubuva ja väljuva kraavi sügavused. Hinnatakse taimestikuga katvuse protsent ja selle ühtlus ning veevoolu ühtlast jagunemist ning otsevoolu olemasolu.
4. Kui lõigetes 1-2 loetletud rajatised ei vasta määruste „Maaparanduse hoiutööde“ ja „Maaparandussüsteemi projekteerimisnorm“ nõuetele, siis nad rekonstrueeritakse või projekteeritakse täiendavad keskkonnakaitserajatised või leevendusmeetmed.

**§ 356. Uurimistööd uute keskkonnakaitserajatiste vajaduse selgitamiseks**

(1) Keskkonnakaitserajatiste puudumisel selgitatakse paragrahvis 354 lõigete 2-5 alusel määratud hajukoormuse ja erosioonileviku ohu korral välja asjakohaste uute keskkonnakaitserajatiste rajamise tehniline võimalikkus ning nende eeldatavad asukohad.

(2) Ehitusprojektiga hõlmatud maa-alal paikneval eesvoolul selgitatakse eesvoolu ökoloogilise seisundi parandamise meetmete tehniline võimalikkus ning asjakohaste rajatiste eeldatavad asukohad.

(3) Kui ehitusprojektiga hõlmatud maa-alal paiknev eesvool kattub keskkonnaministri 15. juuni 2004. a määruse nr 73 „Lõhe, jõeforelli, meriforelli ja harjuse kudemis- ja elupaikade nimistu” §-s 2 sätestatud veekoguga kaasatakse uurimistöödel vastavalt seaduses sätestatud korrale asjakohase pädevusega vee-elustiku või kalanduse spetsialist.